Diari Oficial de la Generalitat Valenciana


Sumari del DOGV 5896, del 19-11-2008 (2008/13749)

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa Bunge Ibérica, SA l'autorització ambiental integrada per a una indústria dedicada a la mòlta de llavors oleaginoses i extracció d'olis al Port de València.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5896

Data del DOGV
:   19-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13665


Data del document
:   29-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * empresa privada
    * indústria molinera
    * oli vegetal

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa Bunge Ibérica, SA l'autorització ambiental integrada per a una indústria dedicada a la mòlta de llavors oleaginoses i extracció d'olis al Port de València. [2008/13577]  
Vistos els documents que es troben en l'expedient 321/06 IPPC, instruït a instàncies de l'empresa Bunge Ibérica, SA, a fi d'obtenir l'autorització ambiental integrada per a una indústria dedicada a la molturació de llavors oleaginoses i extracció d'olis, s'emet aquesta resolució de conformitat amb els següents  
Antecedents de fet  
Primer. Amb data 28 de desembre de 2006, Ciriaco Ríos Rodríguez, en nom de la mercantil Bunge Ibérica, SA, amb CIF A-81473852 i domicili al port de València, al costat del nou accés sud, s/n, presenta en el Registre General de la Conselleria de Territori i Habitatge una sol·licitud d'autorització ambiental integrada per a una indústria dedicada a la mòlta de llavors oleaginoses i extracció d'olis al Port de València, que es detalla en l'annex I.  
A la sol·licitud s'adjunta una petició a l'Ajuntament de València de data 2 de desembre de 2006 per a l'emissió del corresponent informe urbanístic.  
Entre la documentació aportada, consta una còpia compulsada d'una resolució de l'Ajuntament de València de data 5 de setembre de 2006 per la qual es nomena l'entitat Bunge Ibérica, SA titular de la llicència per a l'exercici de l'activitat de complex industrial del cicle d'olis i greixos vegetals amb emplaçament al costat del nou accés sud al Port de la ciutat de València, per canvi de denominació de la societat per absorció, sent la societat absorbent Moyresa Molturación y Refino, SA, i s'aprova el canvi de denominació social de l'entitat absorbent que, d'ara endavant, assumirà el canvi de l'entitat absorbida.  
Així mateix, consta una còpia compulsada d'un informe de l'Autoritat Portuària de València, de data 13 de setembre de 2006, en el qual manifesta que la societat Bunge Ibérica, SA (abans Moyresa Molturación y Refino, SA), amb CIF A-81473852, ocupa un terreny de domini públic al Port de València, en règim de concessió administrativa i exerceix una activitat industrial, en concret el tractament de llavors oleaginoses i la fabricació d'olis, greixos, glicerines, sabons i derivats.  
Segon. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 8 de maig de 2007 es rep un informe de la Direcció General de Salut Pública en el qual manifesta que la documentació és suficient per a atorgar l'autorització ambiental integrada, en els aspectes sanitaris.  
Quart. Amb data 12 de juny de 2007 el promotor aporta l'escriptura de fusió de societats per absorció i canvi de denominació: Moyresa Molturación y Refino, SA (societat unipersonal i societat absorbent) per Bunge Ibérica, SA (societat absorbida).  
Cinqué. Amb data 29 de juny de 2007 es rep un informe emés per la Secció d'Activitats de l'Ajuntament de València, basant-se en els informes emesos per la Secció de Compatibilitat Urbanística i la Secció Tècnica de Llicència Ambiental.  
Sisé. Amb data 28 d'agost de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 27 del Decret 127/2006 (DOCV 28.08.2007), que desplega la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Generalitat Valenciana (DOCV núm. 5586).  
Durant aquest període no es presenten al·legacions al projecte, ni a aquesta Conselleria ni a l'Ajuntament de València. En l'expedient consta el certificat de la informació pública.  
Seté. Amb data 5 d'octubre de 2007 es reitera a l'Ajuntament de València la petició del pronunciament establit en l'article 26.2 del Decret 127/2006.  
Amb data 19 d'octubre de 2007 l'empresa presenta documentació a requeriment d'aquesta Conselleria.  
Vuité. Amb data 14 de novembre de 2007 es rep un informe emés per la Confederació Hidrogràfica del Xúquer en sentit favorable condicionat al compliment d'una sèrie de prescripcions que s'han inclòs en aquesta autorització.  
Nové. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Deu. Amb data 16 d'abril de 2008 el promotor presenta documentació a requeriment d'aquesta Conselleria.  
Onze. Amb data 17 d'abril de 2008 es rep un informe emés per l'Entitat de Sanejament d'Aigües, com a organisme encarregat de la gestió de la depuradora de destinació de l'abocament realitzat per l'empresa, en el qual s'estableixen unes condicions que s'han tingut en compte en aquesta resolució.  
S'han incorporat a l'expedient els informes emesos pel Servei de Residus Industrials i el Servei de Protecció de l'Ambient Atmosfèric.  
Dotze. Amb data 28 d'abril de 2008 es realitza el tràmit d'audiència a l'interessat, i es presenten al·legacions al control d'abocaments i emissions no canalitzades, les quals han sigut considerades.  
Tretze. Amb data 29 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 321/06 IPPC de sol·licitud d'autorització ambiental integrada, promoguda per Bunge Ibérica, SA.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.1.b.2 de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Bunge Ibérica, SA l'autorització ambiental integrada per a una indústria dedicada a la mòlta de llavors oleaginoses i extracció d'olis situada al Port de València, al costat del nou accés sud, d'acord amb el Projecte bàsic per a la sol·licitud d'autorització ambiental integrada i la resta de documentació complementària, la qual queda inscrita en el Registre General d'Instal·lacions IPPC de   
Focus 1: caldera A  
  
Focus 2: caldera B  
  
Focus 3: premsa (transportador TC 422)  
  
Focus 4: Eixugador rotatiu  
  
\* \* \* \* \* \* \* \* \* \* \* \* \* \*  
  
Foco 2: Caldera B  
  
Foco 3: Prensa (transportador TC 422)  
  
Foco 4: Secador rotativo  
la Comunitat Valenciana amb el número 274-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
Respecte al focus ACAE EX corresponent al recuperador de gasos, s'ha de considerar el següent:  
- S'hauran de complir els següents límits d'emissió de compostos orgànics volàtils, d'acord amb el que disposa el Reial decret 117/2003, de 31 de gener, sobre limitació d'emissions de compostos orgànics volàtils degudes a l'ús de dissolvents en determinades activitats, per realitzar l'activitat de producció d'oli de colza i oli de gira-sol, amb un consum anual de dissolvents superior a 10 tones:  
  
- S'haurà de vigilar mensualment, mitjançant el Pla de gestió de dissolvents, que no se supera el valor límit d'emissió de compostos orgànics volàtils establit en el Reial decret 117/2003, de 31 de gener. En el cas que es detecte la superació dels esmentats valors límit, aquest fet haurà de ser comunicat a la Direcció General per al Canvi Climàtic, junt amb les actuacions que s'iniciaran a fi d'aconseguir el compliment i s'aportarà un cronograma d'execució de les esmentades actuacions.  
- El compliment dels valors límit d'emissió de compostos orgànics volàtils s'haurà d'acreditar amb la presentació anual, abans del 28 de febrer, del Pla de gestió de dissolvents de l'any precedent per a comprovar el compliment dels valors límit d'emissió i sempre que l'òrgan competent ho sol·licite.   
S'haurà d'assegurar la traçabilitat dels valors aportats de cada un dels corrents implicats en el pla de gestió de dissolvents, els quals, si s'escau, hauran d'estar avalats per les corresponents factures de compres de dissolvents, albarans del gestor, resultats analítics o altres.  
En cas d'utilitzar-se substàncies o preparats que, a causa del seu contingut en compostos orgànics volàtils classificats com ara carcinògens, mutàgens i tòxics per a la reproducció, tinguen assignades determinades fases de risc, d'acord amb el que estableix el Reial decret 363/1995, de 10 de març, pel qual s'aprova el Reglament sobre notificació de substàncies noves i classificació, envasament i etiquetatge de substàncies perilloses, s'hauran de complir els valors límit d'emissió i la resta de disposicions establides en l'article 5 del Reial decret 117/2003, de 31 de gener.  
1.2. Emissions no canalitzades  
1.2.1. Emmagatzemament i manipulació de materials pulverulents  
L'emmagatzemament i manipulació de materials pulverulents s'haurà de realitzar en les condicions següents:  
a) Es tancaran tots els sistemes de transport de matèries primeres pulverulentes.  
b) Les farines es rebran mitjançant transport tancat i es depositaran lentament en l'interior de la nau, segons el projecte.  
c) Per a l'expedició de farines s'emprarà el túnel de càrrega que disposa de dues portes automàtiques que s'activen davant de la presència del camió. La càrrega es realitzarà segons el projecte, amb una pala carregadora en l'interior del túnel i amb les portes tancades. Una vegada finalitzada la càrrega, es cobrirà el camió de manera que es garantisca l'absència d'emissions difuses.  
1.2.2. Transport de materials pulverulents  
El transport de materials pulverulents s'haurà de realitzar en les condicions següents:  
a) Reducció de la resuspensió de pols deguda a la circulació interna de vehicles. Per a això, es pavimentaran els circuits adequats, es mantindran netes les zones de circulació i s'hi limitarà la velocitat.  
b) Control a l'entrada i eixida del complex que els camions van coberts i tancats per a evitar vessaments i sobreeixements. No es permetrà l'accés o eixida de la instal·lació a vehicles que no circulen coberts o tancats.  
1.3. Control d'emissions atmosfèriques  
S'hauran de presentar mesuraments realitzats per una entitat col·laboradora en matèria de qualitat ambiental (ECMCA), després del període de posada en funcionament de la instal·lació, per a comprovar que es compleixen els límits autoritzats.  
a) Els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) La temperatura dels gasos en el punt de mostratge serà preferiblement menor de 200ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen, i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 del 15%.  
S'haurà d'assegurar el compliment de la normativa aplicable en matèria de salut laboral com també els valors límit màxims permesos en l'ambient interior de les explotacions industrials.  
2. Soroll   
S'han d'adoptar les mesures necessàries per a complir amb el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, es compliran els límits sonors externs establits per la Llei 7/2002, de 3 de desembre, de la Generalitat Valenciana, per a zones d'ús industrial, que són els següents:  
  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments   
3.1. Aigües residuals industrials  
Es generen en el procés d'extracció, en el tractament d'aigües de consum i purga de calderes. També, les aigües de neteja de filtres d'arena, les de rebuig de l'osmosi i la purga de calderes. Es bomben fins al tanc d'homogeneïtzació d'uns 200 m³ i, a continuació, es bomben a un flotador, on, per aire dissolt i amb la posterior dosificació de coagulant/agent de floculació, se separen els greixos de l'abocament final. Els greixos es depositen en un tanc disposat amb un serpentí de vapor (circuit tancat) per a evitar la seua solidificació. Les aigües es transvasen a un decantador final on es retiren la resta de greixos i sòlids en suspensió que es pogueren retenir i la clarificació s'aboca al clavegueram municipal per al seu tractament en l'estació depuradora de Pinedo, amb les purgues de la caldera i el rebuig de l'osmosi.  
El volum generat de 142.000 m³/any.  
3.2. Aigües residuals domèstiques  
Procedeixen dels vestidors, lavabos, edifici social, oficines i laboratori, i el volum generat és de 2.200 m³/any.  
Les aigües residuals es condueixen a fosses sèptiques distribuïdes per la fàbrica i posteriorment aboquen al col·lector municipal.  
3.3. Aigües pluvials  
Les aigües pluvials s'evacuen a través dels baixants de les canaletes de les cobertes i es condueixen a través de la xarxa d'aigües pluvials de la planta a la xarxa de clavegueram municipal junt amb les aigües industrials. Les aigües pluvials de la zona de sitges es recullen de forma independent i s'aboquen a la decantadora de seguretat abans de l'abocament al col·lector municipal.  
3.4. Control  
La Confederació Hidrogràfica del Xúquer emet un informe favorable sobre la gestió de les aigües residuals, amb les prescripcions següents:  
1. El titular haurà de presentar davant de l'òrgan competent per a l'atorgament de l'autorització ambiental integrada el certificat de connexió dels abocaments d'aigües residuals emés pel titular de la xarxa de sanejament.   
2. En qualsevol cas es recorda al titular de l'activitat que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa» i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
3. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
L'Ajuntament de València emet un informe favorable sobre els abocaments d'aigües residuals (domèstiques i industrials) i aigües pluvials de la factoria. Es manté vigent el permís d'abocament, d'aigües residuals i pluvials, de data 8 de gener de 2003. En conseqüència, s'hauran de complir les condicions i els límits de l'esmentat permís d'abocament, que són les que marca l'ordenança reguladora de l'abocament d'aigües residuals al clavegueram municipal de l'Ajuntament de València (BOPV núm. 140 del 15/06/1999).  
Segons informe de l'Entitat de Sanejament d'Aigües (EPSAR) i atesa l'ordenança municipal d'abocaments, l'empresa haurà d'establir el següent pla d'autocontrols analítics de les seues aigües residuals, en el qual es caracteritzaran els següents paràmetres, amb la periodicitat següent:  
  
En tots els casos les mostres seran integrades durant 24 hores, sent aquestes preses en l'arqueta de registre. Les anàlisis seran efectuats per un laboratori homologat, entenent per tals els corresponents a empreses col·laboradores dels organismes de conca en matèria de control d'abocaments, tal com estableix l'Ordre 985/2006 del Ministeri de Medi Ambient.  
Els resultats de l'esmentada anàlisi seran remesos a l'Entitat Pública de Sanejament d'Aigües Residuals de la Comunitat Valenciana, amb la periodicitat establida en el pla d'autocontrol, junt amb l'acta de presa de mostres del laboratori. El cost econòmic associat a aquestes operacions anirà per compte de l'empresa sol·licitant.  
La duració d'aquests controls analítics estarà determinada pel manteniment dels valors de l'abocament dins dels límits i condicions establides en la corresponent resolució. L'EPSAR determinarà la variació de la freqüència dels controls i, si s'escau, la seua finalització.  
Els abocaments han de complir en tot moment els límits de contaminants reflectits en la corresponent ordenança municipal d'abocaments o, si no n'hi ha, en el model d'ordenança d'abocaments d'EPSAR.  
4. Protecció del sòl i de les aigües subterrànies  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl d'acord amb el que estableix l'article 3.1 de l'esmentat reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en l'article 3.3 i 3.4 d'aquest reial decret.  
Queda prohibit l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i en el Reial Decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.   
5.1. Producció de residus  
S'autoritza Bunge Ibérica, SA per a la producció dels residus següents, sempre que les instal·lacions es corresponguen amb les descrites en el projecte, la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 95.000 t/any de farina de colza i oli cru.  
  
\* \* \* \* \* \* \* \* \* \* \* \* \* \* \* \* \* \* \* \* \* \* \*   
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana.  
S'hauran d'aportar en el termini de tres mesos els documents d'acceptació de tots els residus generats (perillosos i no perillosos) emesos per gestors autoritzats. Aquests documents han de ser originals o còpies compulsades i han d'estar vigents i segellats pel gestor.   
Els llots generats en el tractament d'aigües residuals, en l'actualitat, es destinen a aplicació agrícola. No obstant això, l'empresa està realitzant les gestions oportunes per a destinar-los també a una planta de compostatge autoritzada. En el moment que es destinen a l'esmentada instal·lació, s'haurà d'aportar el document acreditatiu d'acceptació.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
S'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, a'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident.   
- Hora en què es va produir i la seua duració.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14369:2004.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
8. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crega i regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 d'abril de 2008.- El director general per al canvi climàtic: Jorge Lamparero Lázaro.  
Annex I  
Descripció del projecte  
Bunge Ibérica, SA es dedica a la mòlta de llavors oleaginoses i extracció d'olis, amb una capacitat de producció de 63.000 tones anuals de farina de colza i 49.500 tones anuals d'oli cru.  
Les etapes del procés productiu són:  
1. Descàrrega de llavor  
2. Emmagatzemament  
3. Preparació  
4. Extracció  
5. Tractament de farines  
6. Emmagatzemament i expedició de farina  
7. Emmagatzemament i expedició d'olis.  
1. Descàrrega de llavor  
La llavor es rep en la factoria mitjançant una cinta transportadora des d'una empresa descarregadora, que realitza tant la descàrrega de llavor des del vaixell com el seu assecatge si cal.  
2. Emmagatzemament  
L'emmagatzemament es produeix en sitges. La llavor humida s'emmagatzema en la sitja 5 des d'on es carrega amb cinta als camions per al trasllat a una altra empresa, que s'encarrega d'assecar la llavor fins a valors aproximats del 6% d'aigua, ideal per al seu processament.  
3. Preparació  
La llavor conté entre un 40 i 47% d'oli que s'extrau en dues fases: una primera, mitjançant premsatge on s'extrau aproximadament el 75% i que es fa en la planta de preparació, i una segona que tindrà lloc en la planta d'extracció on, amb el dissolvent hexà, s'obté la resta de l'oli i es deixa un residu aproximat de l'1% en la llavor de la qual, després del tractament d'aquesta segona planta, s'obtindrà una farina destinada a alimentació animal.  
El procés de preparació té com a finalitat principal tractar la llavor amb vista a afavorir l'extracció de l'oli que conté.  
En aquest procés, les llavors passen a través d'un sistema de transportadors de cadena, de catúfols i cintes transportadores a les diferents parts de l'esmentat procés. Les operacions principals a què són sotmeses són les següents:  
- Garbella vibradora per a separació de compostos grollers.  
- Separador rotatiu magnètic automàtic per a eliminar impureses ferromagnètiques contingudes en la llavor. Des d'ací passa als trencadors.  
- Cuinadors.  
- Sistema de 7 laminadors. Cada laminador té un parell de corrons llisos per a esclafar la llavor i convertir-la en làmines per a afavorir la posterior extracció de l'oli.   
- Premsatge.   
L'oli «brut» amb sòlids fins se sotmetrà a un procés de decantació i filtració per a eliminar els sòlids (fins) i obtenir-ne un oli net que, juntament amb l'obtingut en extracció, s'emmagatzemarà com a oli cru.   
4. Extracció  
Les operacions que tenen lloc en aquesta planta tenen la finalitat d'extraure amb un dissolvent (hexà) l'oli del material fins a deixar-lo només amb, aproximadament, un 1%. Aquesta operació es realitza en l'extractor. De l'extractor s'obtenen dos productes intermedis, la miscela i el lex.  
5. Farines  
El material, o lex, a l'eixida de l'extractor, està amerat amb hexà (24% aproximadament) i serà calfat amb vapor directe i indirecte per a evaporar els gasos i recuperar-los per a banyar de nou en l'extractor amb circuit tancat. Aquesta operació és la desolventització.  
La farina ja, desolventitzada i torrada, s'evacua del desolventitzador-torrador i passa per un eixugador horitzontal rotatiu. En contracorrent amb la farina, es fa circular aire a temperatura ambient mitjançant un ventilador que aspira a través d'un multicicló per a assegurar la decantació de les partícules arrossegades i enviar així l'aire amb vapor d'aigua net a l'atmosfera a través d'un conducte vertical.   
6. Emmagatzemament i expedició de farines  
La càrrega de farines es realitza mitjançant boixes en l'interior del túnel de càrrega que permeten minimitzar les emissions difuses que origina aquesta operació. A més, la càrrega és realitzada per personal experimentat contractat exclusivament per a aquesta finalitat.  
7. Emmagatzemament i expedició de l'oli  
Per a l'emmagatzemament d'oli cru es disposa d'una capacitat de 3.800 tones. Tots els tancs disposen de nivells continus a través de transmissors de pressió amb lectura directa de tones i nivell de seguretat.